નિઝર તાલુકાના રાયગઢ પ્રાથમિક આરોગ્ય કેન્દ્રના કાર્યવિસ્તારમાં આવતા એવા પશ્ચિમ વિસ્તારના ગામોમાં લોકો સાંધાની બિમારી તથા મચ્છરજન્ય બિમારીના સકંજામાં સપડાઇ રહ્યા હોવાના સંદેશના અહેવાલને પગલે આજરોજ આરોગ્ય વિભાગની જુદીજુદી ટીમોએ ગામોમાં દોડતી થઇ હતી, મચ્છર ઉત્પત્તિ કરતા એવા સ્થળોની ચકાસણી કરી લોકોને જરૃરી સુચનો કરવા સાથે પોરાનો નાશ કરવા તેમજ પાણીનો ભરાવો, પશુઓના મળમૂત્રના ભરાવાના સ્થળે દવાનો છંટકાવ કર્યો હતો.